احمد بابا تمبکتی (عربی: أحمد بابا التمبكتي)، پورا نام ابو العباس احمد بن احمد بن احمد بن عمر بن محمد عقیط التکروری المصوفی التمبکتیؒ(1556 - 1627 عیسوی، 963 - 1036 H)۔ایک سنہاجا بربر مصنف، اسکالر اور اس علاقے میں سیاسی اشتعال انگیزی کرنے والا تھا۔ جسے اس وقت مغربی سوڈان کہا جاتا تھا۔وہ ایک مشہور مصنف تھے اور 40 سے زیادہ کتابیں لکھیں۔

### زندگی

احمد بابا 26 اکتوبر 1556ء کو اراؤنے میں سنہاجا بربر اقیت خاندان میں پیدا ہوئے۔    آپ کم عمری میں ٹمبکٹو چلے گے جہاں آپ نے اپنے والد احمد بن الحاج احمد بن عمر بن محمد عقیط کے ساتھ تعلیم حاصل کی۔  اور عالم محمد باگایوگو کے ساتھ بھی علم حاصل کیا۔(var. Baghayu'u)؛ 1594ء تک آپ کی سرگرمی کا کوئی دوسرا ریکارڈ نہیں ہے۔ جب آپ کو سونگائی پر مراکش کے حملے کے بعد بغاوت کے الزام میں مراکش جلاوطن کر دیا گیا تھا جہاں آپ احمد المنصور کی موت تک فیز میں رہے۔ ان کے جانشین زیدان النصر نے تمام جلاوطنوں کو اپنے ملک واپس جانے کی اجازت دی۔۔   بابا احمد 22 اپریل 1608ء کو ٹمبکٹو پہنچے۔

### میراث

مراکش میں رہتے ہوئے آپ کے کام کی کافی مقدار لکھی گئی تھی۔ جس میں محمد عبد الکریم المغیلی کی سوانح حیات بھی شامل ہے۔ جو ایک عالم دین اور فقیہ تھے۔ جو علاقے کے روایتی مذہبی قانون کے زیادہ تر ذمہ دار تھے۔ ایک سوانحی نوٹ کا ترجمہ M.A Cherbonneau نے 1855 میں کیا تھا۔  اور یہ مغربی سوڈان کی قانونی تاریخ کے مطالعہ کے لیے بنیادی متن میں سے ایک بن گیا تھا۔  احمد بابا کے بچ جانے والے کام المغیلی اور ان کے بعد آنے والی نسل کے مطالعہ کے لیے بہترین ذرائع ہیں۔ احمد بابا کو اس صدی کا مجدد سمجھا جاتا تھا۔

ٹمبکٹو کی واحد پبلک لائبریری، احمد بابا انسٹی ٹیوٹ (جس میں 18,000 سے زیادہ مخطوطات محفوظ ہیں)ان کے اعزاز میں رکھا گیا ہے۔  

1615ء میں احمد بابا نے دوسرے مسلمان علما کے ساتھ غلامی کے سوال پر گفتگو کی تاکہ مسلمانوں کو غلامی سے بچایا جا سکے۔آپ کے بارے میں جانا جاتا ہے کہ آپ نے مغربی افریقہ کے اندر نسلیت کا پہلا تصور فراہم کیا۔

### ریس پر موقف

احمد بابا نے نسلی غلامی کو ختم کرنے کے لیے ایک کوشش کی اور سیاہ فام افریقیوں کے غلاموں کے ساتھ تعلق پر تنقید کی، خاص طور پر کچھ مسلمانوں پر تنقید کی جو کرس آف ہیم کی داستان کو اپنا رہے تھے، جو پیدائش کی کتاب میں موجود ہے۔ 

تاہم،احمد بابا عام طور پر غلاموں کی تجارت کو ختم کرنے کے حامی نہیں تھے۔ بلکہ، معراج السعود الا نائل حکم مجلب السود لکھتے ہوئے،آپ نے صرف ٹرانس سہارن غلاموں کی تجارت میں اصلاح کی کوشش کی جس کا مقصد مسلمانوں کو دوسرے مسلمانوں کو غلام بنانے سے روکنا تھا۔

ولیم فلپس کے مطابق، تمبکتی نے بنیادی طور پر نسلی غلامی کی بجائے مذہب پر مبنی غلامی کی وکالت کی، جس میں کسی بھی نسل کے مسلمان غلامی سے محفوظ تھے۔

### غلامی پر موقف

 سوڈان کی خریداری کے حصول میں عروج کی سیڑھی: احمد بابا غلامی کے بارے میں مراکش کے سوالوں کا جواب دیتے ہیں۔ ماما حیدرہ میموریل لائبریری میں محفوظ مخطوطہ
1615ء میں افریقیوں کی غلامی کے حوالے سے، احمد بابا نے اس کی جائز وجوہات پر بحث کی کہ کوئی غلام کیسے اور کیوں بن سکتا ہے۔ محرک قوت، بنیادی طور پر مذہبی اور نسلی، یہ تھی کہ اگر کوئی کسی ایسے ملک سے آیا ہو جس کی مسلم حکومت ہو یا اس کی شناخت مخصوص مسلم نسلی گروہوں سے ہو، تو وہ غلام نہیں ہو سکتے۔ اس نے دعویٰ کیا کہ اگر کوئی شخص کافر یا کافرہ ہے، تو یہ ان کی غلامی کا واحد عنصر ہے، اس کے ساتھ ساتھ "خدا کی مرضی" بھی ہے۔

احمد بابا اور غلامی کی اخلاقیات میں،کچھ لوگوں کا دعویٰ ہے کہ آپ کے عقائد نے اس سوچ کو ہوا دی کہ جن لوگوں کی شناخت مسلمان کے طور پر ہوئی ہے ان کو اب غلام نہیں رہنا چاہیے، لیکن جو بھی باہر کا (یا کافر) ہو گا اسے مسلمانوں کا غلام بنایا جائے گا۔یہ محض عقائد نہیں تھے یہ وہ اصول تھے جو خدائے بزرگ و برتر کی طرف سے دیے گئے ہیں جو بہتر جانتا ہے۔ اس صورت میں بھی کہ ملک کے لوگ مومن تھے لیکن ان کا عقیدہ کم تھا تو پھر بھی ان لوگوں سے کوئی سوال نہیں کیا جا سکتا۔ احمد بابا کے مطابق، یہ معلوم تھا کہ کمبے کے لوگ اپنے عقائد میں کم تھے۔ وہ یہ تشبیہ استعمال کرتا ہے کہ جب ایک ملک فتح ہو جاتا ہے اور اس میں کافر ہوتے ہیں، تو ان افراد کو اسلام کے علاوہ کسی دوسرے مذہب یا مذہب کے بارے میں اس کے موقف کے تحت غلام بنایا جا سکتا ہے۔

ولیم ڈی فلپس جونیئر کے کاموں کے مقابلے میں یہ ایک مختلف قسم کی سوچ ہے، جس نے The Middle Ages Series: Slavery in Medival and Early Modern Iberia لکھا تھا۔ اس کے ٹکڑے میں، ایک غلام کو ایک عام آدمی سے ممتاز کرنے والا بنیادی عنصر ان کا مذہبی اختلاف ہوگا۔ یہ غلامی کے بارے میں احمد بابا کے تصورات سے جڑتا ہے جس میں ہر ایک کو شامل کیا جاتا ہے سوائے ان لوگوں کے جو اسلام پر عمل کرتے تھے۔ خاص طور پر غلامی کے بارے میں اپنے خیالات کے حوالے سے، فلپس نے بحث کی کہ کس طرح عیسائیوں نے مسلمانوں کو غلام بنایا اور مسلمانوں نے عیسائیوں کو غلام بنایا۔ تاہم، احمد بابا کی امید یہ تھی کہ مسلمانوں کی غلامی کو مکمل طور پر ختم کیا جائے اور اس کی بجائے دوسرے مذہبی گروہوں کو غلام بنایا جائے۔ کیونکہ وہ مسلم عقیدے کے کافر تصور کیے جاتے تھے۔

ایک اور متضاد خیال، جس پر سوزان میئرز اور ایگور کوپیٹوف نے افریقہ میں غلامی کے مضمون میں بحث کی ہے۔ وہ یہ تھا کہ غلامی کی بنیاد ان لوگوں پر تھی جو احمد کے عقائد سے منسلک ہو کر اپنے وطن سے مکمل طور پر غیر ملکی علاقے میں چلے جاتے ہیں۔ Meirs اور Kopytoff اپنی آزادی حاصل کرنے، ان کے مالک کی طرف سے آزادی عطا کرنے یا آزادی میں پیدا ہونے کے ذریعے کمیونٹی میں قبول کیے جانے کے امکان پر بحث کرتے ہیں۔ لیکن احمد بابا کے نقطہ نظر میں، اگر کوئی اسلام قبول کر لیتا ہے اور غلام بننے سے پہلے ایک بار "کافر" تھا، تب بھی وہ شخص غلام ہونے کا لقب رکھتا ہے۔ایک کافر کی درجہ بندی کسی ایسے شخص کے طور پر کی گئی جو عیسائی، یہودی، وغیرہ تھا تاہم احمد بابا کا کہنا ہے کہ کافروں کے درمیان کوئی فرق نہیں ہے چاہے ان کے عیسائیت، فارسی، یہودی وغیرہ کے مختلف مذہبی عقائد کیوں نہ ہوں۔

حوالہ جات
---------

1. ↑  Hunwick 1964, pp. 568–570. sfn error: no target: CITEREFHunwick1964 (help)
2. ↑  "Timbuktu Hopes Ancient Texts Spark a Revival"۔ نیو یارک ٹائمز۔ August 7, 2007۔ اخذ شدہ بتاریخ 21 جولا‎ئی 2007۔ The government created an institute named after Ahmed Baba, Timbuktu’s greatest scholar, to collect, preserve and interpret the manuscripts. ...
3. ↑  Évariste Lévi-Provençal (2012-04-24)۔ "Aḥmad Bābā"۔ Encyclopaedia of Islam (2nd ایڈیشن)۔ Brill
4. ↑  Lévi-Provençal 1922, p. 251. sfn error: no target: CITEREFLévi-Provençal1922 (help)
5. ↑  Allan George Barnard Fisher، Humphrey J. Fisher (1970)۔ Slavery and Muslim Society in Africa: The Institution in Saharan and Sudanic Africa, and the Trans-Saharan Trade (بزبان انگریزی)۔ C. Hurst۔ صفحہ: 30۔ ISBN 9780900966248
6. ↑  Timothy Cleaveland (2015)۔ "Ahmad Baba al-Timbukti and his Islamic critique of racial slavery in the Maghrib"۔ The Journal of North African Studies۔ **20** (1): 42–64۔ ISSN 1362-9387۔ doi:10.1080/13629387.2014.983825  الوسيط `|s2cid=` تم تجاهله (معاونت)
7. 1 2  Hunwick 1964 harvnb error: no target: CITEREFHunwick1964 (help)
8. ↑  Lévi-Provençal 1922, pp. 251–253. sfn error: no target: CITEREFLévi-Provençal1922 (help)
9. ↑  M.A. Cherbonneau (1855)، "Histoire de la littérature arabe au Soudan"، Journal Asiatique (بزبان فرانسیسی)، **4**: 391–407 .
10. ↑  'Abd-Al-'Azīz 'Abd-Allah Batrān (1973)، "A contribution to the biography of Shaikh Muḥammad Ibn 'Abd-Al-Karīm Ibn Muḥammad ('Umar-A 'Mar) Al-Maghīlī, Al-Tilimsānī"، Journal of African History، **14** (3): 381–394، JSTOR 180537، doi:10.1017/s0021853700012780 .
11. ↑  A. D. H. Bivar، M. Hiskett (1962)، "The Arabic Literature of Nigeria to 1804: A Provisional Account"، Bulletin of the School of Oriental and African Studies، **25** (1/3): 104–148، JSTOR 610779، doi:10.1017/s0041977x00056287 .
12. ↑  Curtis Abraham, "Stars of the Sahara," *New Scientist*, 18 August 2007: 38
13. ↑  "Islamist rebels torch Timbuktu manuscript library: mayor"۔ روئٹرز۔ January 28, 2013۔ اخذ شدہ بتاریخ January 28, 2013
14. ↑  Timothy Cleveland (January 2015)۔ "Ahmad Baba al-Timbukti and his Islamic critique of racial slavery in the Maghrib"۔ The Journal of North African Studies۔ **20** (1): 42–64۔ doi:10.1080/13629387.2014.983825۔ اخذ شدہ بتاریخ 16 جون 2020  الوسيط `|s2cid=` تم تجاهله (معاونت)

### مزید حوالہ جات

```
 
```

* Evariste Lévi-Provençal (1922)۔ Les historiens des Chorfa; essai sur la littérature historique et biographique au Maroc du XVIe au XXe siècle۔ Paris E. Larose
* Hunqick J. and Harrak F. (2000). "*Mi'raj al-su'ud: Ahmad Baba's Replies on Slavery"*. pp 30-33.
* Meirs S. and Kopytoff I. (1993). "*Slavery in Africa"*. pp 264 –276.
* Phillips W.D. (2013). *"The Middle Ages Series: Slavery in Medieval and Early Modern Iberia*". pp 1–27.

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 34500768
* ایل سی سی این: n88242660
* آئی ایس این آئی: 0000 0001 2127 3452
* جی این ڈی: 123683173
* ایس یو ڈی او سی: 03040326X
* بی این ایف: cb12182424v (data)
* CiNii: DA14980519

 |